<classify> Aidha, imewabana wachezaji na klabu kuhusu mikataba na pia kufuta fursa ya timu kuamua mchezaji mwenye kadi tatu za njano kuamua mechi ipi acheze.Uamuzi huo umefikiwa juzi katika kikosi cha kawaida cha Kamati ya Utendaji ya TFF kilichokutana mjini Unguja kisiwani Zanzibar, saa chache kabla ya timu ya Taifa kucheza na Uganda.Klabu kubwa tatu za Tanzania, Yanga, Azam FC na Simba ziliwasilisha maombi kwa TFF kutaka kusajili wachezaji 10 wa kigeni kwa msimu badala ya watano kwa sasa kwa mujibu wa Kanuni.Kamati ya Utendaji imeamua kuwa kuanzia msimu 201516 idadi ya wachezaji wa kigeni watakaosajiliwa na klabu ya Ligi Kuu itakuwa 7 saba wachezaji wote hawa, wote wataruhusiwa kucheza kwa wakati wote, ilieleza taarifa ya TFF iliyotolewa juzi usiku baada ya kikao hicho.Ilieleza kuwa ili mchezaji wa kigeni asajiliwe, ni lazima awe ni mchezaji wa timu za Taifa za nchi yake ya wakubwa, U23, U20, U19, U17 nk au awe anacheza katika Ligi Kuu ya nchi yake au nchi nyingine wakati anasajiliwa.Pia ilisema kuwa kila mchezaji wa kigeni atakayesajiliwa atalipia ada ya maendeleo ya mpira wa vijana ya Dola za Marekani 2,000 kwa kila msimu atakaocheza nchini. Fedha hizi zitapelekwa katika Mfuko wa Maendeleo ya Mpira.Pia imeamriwa kuwa mikataba ya vilabu na wachezaji iliyo hai itaendelea kutambuliwa na TFF, na kwa wale ambao tayari wapo nchini wataruhusiwa kuuhisha mikataba yao iwapo watakubaliana na klabu zao.Aidha, Kamati ya Utendaji ya TFF ilipitia Rasimu ya Kanuni za Ligi Kuu, Daraja la Kwanza na la Pili na kufanya mabadiliko makubwa ikiwamo kusisitiza kuwa hakuna klabu itakayopitishiwa usajili wake kabla ya kupewa leseni ya klabu ya msimu.Kuhusu waamuzi, iliridhia wazo la Kamati ya Waamuzi kuwa kuanzia msimu 201516 kutakuwa na jopo maalumu la waamuzi litakalochezesha mechi zote za Ligi Kuu.Waamuzi hawa watakuwa ni 16 wa kati, 32 wa pembeni na wanne wa akiba. Hii itasaidia kuongoza ufanisi katika uamuzi, ilisema na kuongeza kuwa klabu zimeongezwa mgawanyo wa mapato ya milangoni na sasa zitakuwa zinachukua asilimia 60 ya mapato ya mlangoni, makato mengine ni asilimia 18 ya Kodi ya Ongezeko la Thamani VAT na asilimia 15 gharama za uwanja.Katika kudhibiti wachezaji, imefuta fursa ya timu ya kuamua mechi ipi mchezaji asicheze baada ya kuwa na kadi tatu za njano, na pia kuanzia sasa mikataba kati ya wachezaji na klabu itakayotambuliwa na TFF itakuwa ni ile ambayo ni nakala halisi zilizopigwa mhuri na lakiri ya TFF na kusajiliwa kwenye kumbukumbu ya TFF.Klabu na mchezaji watapewa nakala hizo baada ya kusajiliwa na TFF, lilieleza shirikisho hilo. Maamuzi mengine ni kuanzia msimu huu, kocha wa timu ya Ligi Kuu sharti awe na leseni B ya Shirikisho la Soka Tanzania CAF au itakayolingana nayo kutoka katika mashirikisho mengine duniani na kocha msaidizi awe na leseni C ya CAF, kwa misimu mitatu.  <topic>: MICHEZO 